Kurt von Tippelskirch

Kurt von Tippelskirch, fullstendig navn Kurt Oskar Heinrich Ludwig Wilhelm von Tippelskirch (født 9. oktober 1891 i Charlottenburg ved Berlin, død 10. mai 1957 i Lüneburg) var en tysk general.

Biografi
Han gikk med i den tyske armé og var ferdigutdannet den 3. mars 1910. Som løytnant ble han tatt til fange av franskmennene ved slaget ved Marne i september 1914, og sluppet fri i 1920. Mellom 1924 og 1933 tjenestegjorde han innen infanteriet og ble flyttet over til forsvarsministeriet i 1936.

Mellom 1938 og 1941 arbeidet han med å analysere informasjon som tyskerne fikk under operation Barbarossa. 5. januar til 5. juni 1942 tjenestegjorde han som generalløytnant i 30. infanteridivisjonen i 16. Armee, 27. august 1942 til 1. februar 1943 som general ved østfronten i 8. italienske armé, 18. februar til 4. juni 1944 ledet han XIII. Armeekorps og i juni–juli samme år ledet han midlertidig 4. Armee. 

Den 18. juli 1944 ble han skadet i en flystyrt. Mellom 31. oktober 1944 og 22. februar 1945 tjenestegjorde han ved vestfronten, først som kommandant for 1. Armee i Lorraine og siden for 14. Armee i Italia.

Den 26. desember 1942 lanserte han operation Wintergewitter under slaget ved Stalingrad. 

Mellom 27. april og 2. mai 1945 kommanderte han 21. Armee ved dens sammenbrudd ved østfronten, og 29. april til 1. mai samme år Heeresgruppe Weichsel i stedet for Kurt Student. Den 2. mai kapitulerte von Tippelskirch for den amerikanske armé.

Etter krigen skrev von Tippelskirch flere bøker om militærhistorie.

Forfremmelser
 Fahnenjunker –
 Fähnrich – 3. mars 1910
 Leutnant – 20. mars (23. mars) 1911
 Oberleutnant – 3. september 1919
 Hauptmann –
 Major – 1. februar 1930
 Oberstleutnant – 1. februar 1933
 Oberst – 1. mars 1935
 Generalmajor – 1. april 1938
 Generalleutnant – 1. juni 1940
 General der Infanterie – 27. august 1942

Skrifter 
 Die Spanier in Marokko 1911–1913. In: Vierteljahrshefte für Truppenführung und Heereskunde. (Hrsg. von Großen Generalstab) 2/1914.
 Geschichte des Zweiten Weltkrieges. Athenäum-Verlag Junker und Dünnhaupt, Bonn 1951. (Russische Übersetzung)
 Operativer Überblick über den Feldzug 1939 in Polen. In: WWR, 6/1954, S. 252–267.

Se også 

 Myten om det rene Wehrmacht

Referanser

Litteratur 
 Franz Thomas: Die Eichenlaubträger 1939–1945. Band 2: L–Z. Biblio Verlag. Osnabrück 1998. ISBN 978-3-7648-2300-9.
 Samuel W. Mitcham Jr.: The Men of Barbarossa. Commanders of the German Invasion of Russia 1941. Caseate Publ., Havertown 2009, ISBN 978-1-935149-15-6.

Tyske generaler
Personer fra Berlin